L'entrada de Moros i Cristians ompli de festa els carrers d'Alaquàs
06/09/2007 11:52:00

# L'entrada de Moros i Cristians ompli de festa els carrers d'Alaquàs

*   06/09/2007 11:52:00
*   [Imprimir](#)
*   Compartir
*    https://www.alaquas.org/documento.asp?id\_do=10245

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10245%2F0&title=Ajuntament%20d%27Alaqu%C3%A0s.%20Premsa.L%27entrada%20de%20Moros%20i%20Cristians%20ompli%20de%20festa%20els%20carrers%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10245/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10245/10245_Form_4.jpg)](https://www.alaquas.org/ficheros/documentos/2007/2/10245/10245_Form_10.jpg "<a href='https://www.alaquas.org/ficheros/documentos/2007/2/10245/10245_Form_10.jpg' target=_blank><i class='fa fa-external-link' aria-hidden='true'></i>.L'entrada de Moros i Cristians ompli de festa els carrers d'Alaquàs</a>")

Les filaes aporten color i música a les Festes Majors

Els Moros i Cristians desfilaren el dijous pels carrers omplint de música, ball i festa Alaquàs durant tota la vesprada. A partir de les 18 hores va tindre lloc la tradicional entrada de les filaes mores i cristianes que va estar presenciada com sempre per milers de persones. Les tropes van seguir l'itinerari habitual: eixiren del Castell, continuaren pels carrers Pare Guillem, Mare Josefa Campos i Est, després per l'avinguda Miguel Hernández i el carrer Major.

  
La capitania cristiana ha estat liderada enguany per la filà Regne d'Aquitània, fundada el 2004. Aquesta va tancar la desfilada rodejada dels seus estendards i timbalers, les filaes cristianes, formades per nou tropes diferents. En ordre d'aparició: Els Conqueridors, El Penó de la Conquesta, La Rialla, Els Almogàvers, Filà L'Alfàbega, Els Arquers, Els Corsaris, Els Contrabandistes i Els Templaris. Pel mateix nombre de tropes va anar recolzada la filà Els Ollers, que representa la capitania mora i que existeix des del 1979. Les tropes mores van aparèixer en aquest ordre: El Cresol, La Lluna, El Cobertís, Els Alcassàbars, La Haima, Sarrains, Al-Andaluz, Al-Jazar i Al-Azraq.

  
A banda d'aquests dos actes, el col·lectiu de Moros i Cristians Perolers d'Alaquàs i les seues filaes han organitzat diverses iniciatives per tal de participar activament de les Festes Majors d'Alaquàs 2007. Els Moros i Cristians han oferit enguany nombroses activitats, entre altres, un parc infantil, la Festa del Barret, la Festa Templària i la Nit de l'Olla, durant els primers dies de festivitat. Hui, dia en què es celebrarà l'Entrada de Moros i Cristians, aquest col·lectiu té previst fer gaudir els alaquasers i alaquaseres amb pólvora i, per això, a les 14 hores, encendran una traca correguda des de la plaça d'Espanya fins a la de la Constitució. I és que a les Festes Majors d'Alaquàs mai ha faltat ni color ni música ni soroll.